《竹隐为富州丞乌雅士威题》
明代·林弼

君家万个碧琅玕，长日开轩自在看。清兴每添诗句好，绿阴未放酒杯乾。

谁裁紫凤双龙管，我乞沧浪一钓竿。何似当年彭泽令，归来三径日盘桓。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。